cyanic-selkie/wikianc huggingface dataset:
เซอลามัตซุลตัน (รัฐตรังกานู)
ประวัติ
ในปี ค.ศ. 1927 สุลต่านสุไลมาน บาดรูล อาลัม ชาห์ ได้สั่งให้ โมฮัมหมัด ฮาชิม บิน อาบู บาการ์ เป็นผู้ประพันธ์ทำนอง ซึ่งจะเล่นเนื่องในโอกาสวันเฉลิมพระชนมพรรษาของพระองค์ ตอนนั้น อาบู บาการ์เป็นหัวหน้ากลุ่มลูกเสือ ในเมือง กัวลาตรังกานู และต่อมา หัวหน้าวง ของ Terengganu Police Band เพลงที่เขาแต่งเพลงพร้อมองค์ประกอบถูกส่งไปยัง ดาโต๊ะ ซีริ อันดิกา รายา (Dato Sri Andika Di Raja) ผู้ล่วงลับไปแล้วซึ่งเป็น องครักษ์ของสุลต่านและเป็นสมาชิกสภารัฐมนตรี และสองสามวันต่อมา อาบู บาการ์ ได้รับคำสั่งให้ปรากฏตัว นอกอิสตานา โคลัม (Istana Kolam) (พระบรมมหาราชวัง) และเขาร้องเพลงสรรเสริญของคณะลูกเสือ สุลต่านสุไลมาน ไม่นานหลังจากนั้น อาบู บาการ์ ได้ฝึกกลุ่มเด็กนักเรียนจาก ปายาบังกา ให้ร้องเพลงสรรเสริญ และหลังจากที่เขาร้องเพลงนี้เป็นครั้งที่สอง สุลต่านรับร้องดนตรีและขับร้องเป็นเพลงชาติของ รัฐตรังกานู และสั่งให้ อาบู บาการ์ จึงควรได้รับรางวัล
การยึดครองของญี่ปุ่น
มีการแก้ไขเนื้อเพลงเล็กน้อยในบรรทัดที่สี่และหกระหว่างการยึดครองของญี่ปุ่น แต่ดนตรีและคำที่เหลือยังคงเหมือนเดิม
เชอรีล โครว์
เชอรีล ซูซานน์ โครว์ (Sheryl Suzanne Crow) เกิดเมื่อวันที่ 11 กุมภาพันธ์ ค.ศ. 1962 เป็นนักร้อง นักแต่งเพลง นักดนตรี ชาวอเมริกัน แนวดนตรีของเธอผสมผสานเพลงร็อก เพลงคันทรี ป็อป และโฟล์ก เธอเคยได้รับรางวัลแกรมมี่มาแล้ว 9 รางวัล
เธอยังเคยแสดงร่วมกับเดอะโรลลิงสโตนส์ และเคยร้องคู่กับมิก แจ็กเกอร์ ไมเคิล แจ็กสัน อีริก แคลปตัน และคิด ร็อก นอกจากนี้โครว์ยังเคยบันทึกเพลงในเพลงประกอบภาพยนตร์หลายเรื่องอย่างเช่น Cars, Erin Brockovich และ Tomorrow Never Dies และเรื่องอื่น ๆ
อ้างอิง
1962
ประเทศปากีสถานในโอลิมปิกเยาวชนฤดูร้อน 2010
ประเทศปากีสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติปากีสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 4 ชนิดกีฬา ผลการแข่งขันครั้งนี้ประเทศปากีสถานได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
ภาษาเกเลาเขียว
ภาษาเกเลาเขียว (Green Gelao) มีผู้พูดในเวียดนาม 300 คน (พ.ศ. 2545) ในตำบลเยนมิญ โพลา และดองฟัน ส่วนใหญ่เริ่มเปลี่ยนไปพูดภาษาม้งหรือภาษาจีน ไม่สามารถเข้าใจกันได้กับภาษาเกเลาแดง จัดอยู่ในตระกูลภาษาขร้า-ไท กลุ่มขร้า สาขาเก-ชิ
มงคล อมาตยกุล
มงคล อมาตยกุล (9 กุมภาพันธ์ พ.ศ. 2461 - 20 กันยายน พ.ศ. 2532) นักดนตรี นักแต่งเพลง ผู้ก่อตั้งวงดนตรีมงคล อมาตยกุล และวงดนตรีจุฬารัตน์
ชิโอมิ (โตเกียว)
ชิโอมิ (潮見 (Shiomi)) เป็นย่านในเขตโคโต มหานครโตเกียว ประเทศญี่ปุ่น ประกอบด้วย ชิโอมิอิจโจเมะ (潮見一丁目) และชิโอมินิโจเมะ (潮見二丁目)
มงคล อมาตยกุล
มงคล อมาตยกุล เกิดที่อำเภอพระนคร เป็นบุตรของอำมาตย์เอก พระยาวินิจวิทยาการ (กร อมาตยกุล) กับหม่อมหลวงผาด เสนีวงศ์ จบการศึกษาจากโรงเรียนวัดชนะสงคราม โรงเรียนหอวัง โรงเรียนปทุมคงคา และโรงเรียนสวนกุหลาบวิทยาลัย,ส.ก.7502 (พ.ศ. 2479 รุ่นเดียวกับพลเอกเปรม ติณสูลานนท์)
เข้าศึกษาต่อที่คณะสัตวแพทยศาสตร์ จุฬาลงกรณ์มหาวิทยาลัย จนถึงชั้นปีที่ 4 จึงหยุดเรียน เพราะมหาวิทยาลัยหยุดการเรียนการสอน เนื่องจากเกิดสงครามโลกครั้งที่ 2 ได้หันไปเล่นดนตรีสากล ตั้งคณะละครวิทยุ และแต่งบทละคร เล่นออกอากาศทางสถานีวิทยุ และได้เป็นนักแต่งเพลง เรียบเรียงเสียงประสาน และเป็นหัวหน้าวงดนตรีของเทศบาลนครกรุงเทพ
ในปี พ.ศ. 2489 ได้ร่วมวงดนตรีดุริยะโยธิน ก่อนจะลาออกมาตั้งวงดนตรีมงคล อมาตยกุล เป็นของตนเอง รับแสดงตามโรงภาพยนตร์ หรืองานลีลาศ ร่วมกับ ป. ชื่นประโยชน์ เนียน วิชิตนันท์ ร้อยแก้ว รักไทย ไพบูลย์ บุตรขัน มีนักร้องเช่น วงจันทร์ ไพโรจน์ นริศ อารีย์ ลัดดา ศรีวรนันท์ ปรีชา บุณยเกียรติ
ในปี พ.ศ. 2492 ครูมงคล ได้เป็นหัวหน้าห้องบันทึกแผ่นเสียงของห้างดี. คูเปอร์ จอห์นสัน และได้ช่วยสนับสนุนการบันทึกเสียงของครูเพลงหลายท่าน เช่น ครูไพบูลย์ บุตรขัน
ในปี พ.ศ. 2500 ครูมงคล อมาตยกุล ได้ก่อตั้งวงดนตรีจุฬารัตน์ ซึ่งสร้างลูกศิษย์ลูกหาให้กับวงการเพลงลูกทุ่ง เป็นจำนวนมาก เช่น ชาย เมืองสิงห์ ทูล ทองใจ พร ภิรมย์ พนม นพพร ศรีไพร ใจพระ ชัย อนุชิต​ ปอง ปรีดา วงจันทร์ ไพโรจน์ สังข์ทอง สีใส หยาด นภาลัย บุปผา สายชล สุชาติ เทียนทอง นพดล ดวงพร ประจวบ จำปาทอง โฆษิต นพคุณ แมน เนรมิตร เป็นต้น
อารามฟงต์แน
อารามฟงต์แน (Abbaye de Fontenay) เป็นแอบบีย์ของคณะซิสเตอร์เชียนที่สมบูรณ์และเก่าแก่ที่สุดของยุโรป ตั้งอยู่ไม่ไกลจากเมืองมงบาร์ ประเทศฝรั่งเศส
มงคล อมาตยกุล
เพลงที่มีชื่อเสียงที่สุดของครูมงคล คือเพลง "เย้ยฟ้าท้าดิน" ประพันธ์คำร้องโดย ชาลี อินทรวิจิตร และสัมพันธ์ อุมากูล ขับร้องโดยสุรสิทธิ์ สัตยวงศ์ ประกอบละครเรื่อง เทพบุตรฮ่อ ของ ส. อาสนจินดา ในปี พ.ศ. 2497
อารามฟงต์แน
อารามฟงต์แนก่อตั้งโดยนักบุญแบร์นาร์แห่งแกลร์โวในปี ค.ศ. 1118 เพียงสองสามปีหลังจากที่ออกจากอารามซีโต (Cîteaux Abbey) เพื่อไปก่อตั้งอารามแกลร์โว อารามตั้งอยู่ในป่าโปร่งขนาดย่อมราว 60 กิโลเมตรจากดีฌง (Dijon) และมารุ่งเรืองในคริสต์ศตวรรษที่ 12 และ 13 แม้ว่าฟงต์แนได้รับการพิทักษ์จากพระมหากษัตริย์ฝรั่งเศสแต่ก็มาถูกปล้นระหว่างสงครามร้อยปีและสงครามศาสนาของฝรั่งเศส ต่อมาฟงต์แนก็เสื่อมโทรมลง ครัวอาราม (refectory) ถูกรื้อทิ้งในปี ค.ศ. 1745 และมาปิดลงระหว่างการปฏิวัติฝรั่งเศส อารามเปลี่ยนเป็นโรงงานทำกระดาษจนถึงปี ค.ศ. 1902 ส่วนใหญ่โดยตระกูลมงกอลฟีเย (Montgolfier)
เอดัวร์ แอนาร์ซื้อแอบบีในปี ค.ศ. 1905 และทำการบูรณปฏิสังขรณ์ นอกจากครัวที่ถูกรื้อไปแล้ว อารามฟงต์แนก็ยังมีสิ่งก่อสร้างดั้งเดิมอื่น ๆ เกือบครบถ้วนที่รวมทั้งตัวโบสถ์หลัก หอพัก ระเบียงฉันนบถ หอประชุมนักบวช ห้องร้อน (caldarium) เรือนเลี้ยงนกพิราบ (dovecote) และโรงตีเหล็ก สถาปัตยกรรมที่กล่าวมาเป็นแบบโรมาเนสก์ ต่อมาก็มีการสร้างที่พำนักของอธิการอารามและสถานพยาบาล
มงคล อมาตยกุล
ช่วงบั้นปลายชีวิต ครูมงคลมีปัญหาด้านสุขภาพ จึงยุบวงดนตรีจุฬารัตน์ในปี พ.ศ. 2516 ถึงแก่กรรมเมื่อวันที่ 20 กันยายน พ.ศ. 2532 สิริอายุ 71 ปี
อารามฟงต์แน
อารามฟงต์แนได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 1981
วิลเลียม ฮาวเวิร์ด แทฟต์
วิลเลียม ฮาวเวิร์ด แทฟต์ (William Howard Taft) เป็นประธานาธิบดีคนที่ 27 ของสหรัฐอเมริกา เขาเกิดเมื่อวันที่ 15 กันยายน ค.ศ. 1857 เขาดำรงตำแหน่งประธานาธิบดีต่อจากทีโอดอร์ โรสเวลต์จากพรรคริพับลิกัน แทฟต์เริ่มดำรงตำแหน่งประธานาธิบดีเมื่อวันที่ 4 มีนาคม ค.ศ. 1909 จนครบวาระในปี ค.ศ. 1913 แทฟต์เสียชีวิตเมื่อวันที่ 8 มีนาคม ค.ศ. 1930 ด้วยวัย 72 ปี
ครอบครัว
แทฟต์สมรสกับ เฮเลน เฮอร์รอน แทฟต์ มีบุตรด้วยกัน 3 คนคือ
แหล่งข้อมูลอื่น
18581969
เทศบาลเมืองบ้านหมี่
เทศบาลเมืองบ้านหมี่ เป็นองค์กรปกครองส่วนท้องถิ่นแห่งหนึ่งในอำเภอบ้านหมี่ จังหวัดลพบุรี ครอบคลุมพื้นที่ตำบลบ้านหมี่ทั้งหมด ห่างจากเทศบาลเมืองลพบุรีไปทางเหนือประมาณ 30 กิโลเมตร มีชื่อเดิมว่า เทศบาลเมืองบ้านเซ่า พ.ศ. 2562 มีประชากรทั้งหมด 3,287 คน กับพื้นที่ขนาดน้อยเพียง 0.6763 ตารางกิโลเมตร หรือประมาณ 419 ไร่ นับว่าเป็นเทศบาลเมืองที่มีขนาดเล็กมากแห่งหนึ่งในประเทศไทย
ประวัติ
เดิมเทศบาลเมืองบ้านหมี่ตั้งอยู่ในเขตตำบลบ้านเซ่าและตำบลโพนทองในขณะนั้น ด้วยเป็นที่ตั้งของตลาดบ้านหมี่ มีประชากรอาศัยอยู่มากแต่ขาดการดูแลรักษา สมุหเทศาภิบาลมณฑลอยุธยาจึงประชุมกับบรรดากำนัน ผู้ใหญ่บ้าน และคหบดีในท้องถิ่น ในที่ประชุมมีมติให้จัดตั้งเป็นสุขาภิบาล ต่อมากระทรวงมหาดไทยจึงประกาศจัดตั้งสุขาภิบาลท้องที่บ้านเซ่า อำเภอบ้านเซ่า จังหวัดลพบุรี เมื่อวันที่ 14 เมษายน พ.ศ. 2474 โดยคำว่า "เซ่า" หรือ "เซา" เป็นคำพวน แปลว่า "หยุดพัก"  โดยตั้งตามชื่อชุมชนเดิมของชาวพวนที่อพยพมาจากเชียงขวาง ปัจจุบันอยู่ในเขตประเทศลาว
ต่อมาในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สุขาภิบาลท้องที่บ้านเซ่ามีความเจริญขึ้นตามลำดับ ทั้งจำนวนประชากรและเศรษฐกิจ จึงมีพระราชกฤษฎีกาจัดตั้งเป็นเทศบาลเมืองบ้านเซ่า เมื่อวันที่ 10 ธันวาคม พ.ศ. 2478 ภายหลังมีพระราชกฤษฎีกาเปลี่ยนชื่อตำบลและอำเภอบ้านเซ่า เป็นตำบลและอำเภอบ้านหมี่ เมื่อวันที่ 25 กันยายน พ.ศ. 2482 หลังจากนั้นไม่นาน ก็มีพระราชกฤษฎีกาให้เปลี่ยนนามเทศบาลเป็นเทศบาลเมืองบ้านหมี่ ตามชื่ออำเภอโดยอนุโลมเมื่อวันที่ 27 พฤศจิกายน พ.ศ. 2482 โดยคำว่า "หมี่" เป็นคำพวนเช่นกัน แปลว่า "การมัดเส้นด้ายเป็นเปลาะ" ตั้งตามการประกอบอาชีพทอผ้าของชาวพวน
ที่ตั้งและอาณาเขต
เทศบาลเมืองบ้านหมี่มีพื้นที่เพียง 0.6763 ตารางกิโลเมตร หรือประมาณ 419 ไร่ ครอบคลุมพื้นที่ของตำบลบ้านหมี่ทั้งหมด มีอาณาเขตติดต่อดังต่อไปนี้
การแบ่งเขตปกครอง
เทศบาลเมืองบ้านหมี่แบ่งเขตปกครองออกเป็นจำนวน 7 ชุมชน ได้แก่
จุดตัดกลางโบสถ์
จุดตัด (crossing) ในคริสต์ศาสนสถานคือจุดที่ช่องทางเดินกลางตัดกับแขนกางเขนของวัดที่มีผังเป็นรูปกางเขน
ถ้าเป็นวัดตั้งตามหลักตะวันตก-ตะวันออกโดยเฉพาะวัดแบบโรมาเนสก์ และกอธิค) แล้ว “จุดตัด” ก็จะเป็นจุดที่เป็นทางไปสู่ช่องทางเดินกลางทางตะวันตก (ด้านหน้าวัด) มุขข้างโบสถ์เหนือและใต้ และบริเวณร้องเพลงสวดทางตะวันออก
เหนือกางเขนบางครั้งก็จะมีหอหรือโดม หอจุดตัดเป็นสิ่งที่นิยมสร้างกันในสถาปัตยกรรมการก่อสร้างมหาวิหาร ของสถาปัตยกรรมกอธิคอังกฤษ เมื่อมาถึงสถาปัตยกรรมฟื้นฟูศิลปวิทยาสิ่งตกแต่งเหนือจุดตัดก็มักจะนิยมสร้างเป็นโดม หอเหนือจุดตัดอาจจะเป็น “หอโคม” (lantern tower) ที่ยกสูงขึ้นไปและเปิดข้างเพื่อให้แสงส่องลงมายังบริเวณจุดตัด
การที่จุดตัดเปิดออกไปทั้่งสี่ด้านทำให้น้ำหนักของหอหรือโดมเหนือจุดตัดหนักลงมาตรงมุมรอบหอหรือโดม ฉะนั้นการสร้างสิ่งก่อสร้างที่มั่นคงและสามารถรับน้ำหนักของหอได้โดยไม่พังทลายลงมาจึงขึ้นอยู่กับความสามารถของสถาปนิก เรื่องหอพังทลายลงมาเกิดขึ้นหลายครั้งในประวัติศาสตร์ ซึ่งอาจจะเกิดจากความทะเยอทะยานในการสร้างหอที่สูงใหญ่แต่หนักเกินกว่าที่โครงสร้างจะรับได้ หรือจากการทรุดของพื้นดินที่อยู่ภายใต้ตัวอาคาร หรือจากภัยธรรมชาติเช่นแผ่นดินไหวเป็นต้น
อำเภอเขวาสินรินทร์
เขวาสินรินทร์ [เขฺวา-สิน-นะ-ริน] เป็นอำเภอหนึ่งของจังหวัดสุรินทร์
ที่ตั้งและอาณาเขต
อำเภอเขวาสินรินทร์ตั้งอยู่ทางตอนกลาง ค่อนไปทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอเขวาสินรินทร์เดิมเป็นส่วนหนึ่งของอำเภอเมืองสุรินทร์ ทางราชการได้แบ่งพื้นที่การปกครองออกมาตั้งเป็น กิ่งอำเภอเขวาสินรินทร์ ตามประกาศกระทรวงมหาดไทยลงวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอเขวาสินรินทร์ โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอเขวาสินรินทร์แบ่งเขตการปกครองย่อยออกเป็น 5 ตำบล 55 หมู่บ้าน ได้แก่
การปกครองส่วนท้องถิ่น
ท้องที่อำเภอเขวาสินรินทร์ประกอบด้วยองค์กรปกครองส่วนท้องถิ่น 5 แห่ง ได้แก่
สงครามอินโดจีนครั้งที่หนึ่ง
สงครามอินโดจีนครั้งที่หนึ่งเริ่มในอินโดจีนฝรั่งเศสเมื่อวันที่ 19 ธันวาคม ค.ศ. 1946 และกินเวลาจนวันที่ 1 สิงหาคม ค.ศ. 1954 การสู้รบระหว่างกำลังฝรั่งเศสและคู่ต่อสู้เวียดมินห์ในทางใต้เริ่มตั้งแต่เดือนกันยายน ค.ศ. 1945 ความขัดแย้งนี้มีกำลังต่าง ๆ ซึ่งรวมกองทัพรบนอกประเทศภาคพื้นตะวันออกไกลฝรั่งเศสของสหภาพฝรั่งเศส ซึ่งมีฝรั่งเศสเป็นผู้นำ และมีกองทัพแห่งชาติเวียดนามของสมเด็จพระจักรพรรดิบ๋าว ดั่ยสนับสนุนต่อเวียดมินห์ซึ่งมีโฮจิมินห์เป็นผู้นำและกองทัพประชาชนเวียดนามซึ่งมีหวอ เงวียน ซ้าปเป็นผู้นำ การสู้รบส่วนใหญ่เกิดในตังเกี๋ยในเวียดนามเหนือ แม้ความขัดแย้งกลืนทั่วประเทศและยังลามไปรัฐในอารักขาอินโดจีนฝรั่งเศสเพื่อนบ้านลาวและกัมพูชา
ณ การประชุมพ็อทซ์ดัมในเดือนกรกฎาคม ค.ศ. 1945 เสนาธิการร่วม (Combined Chiefs of Staff) ตัดสินใจว่าอินโดจีนใต้ละติจูด 16 องศาเหนือ จะรวมอยู่ในกองบัญชาการเอเชียตะวันออกเฉียงใต้ภายใต้พลเรือเอกเมานต์แบ็ทแตนชาวบริติช กำลังญี่ปุ่นที่ตั้งอยู่ทางใต้เส้นนั้นยอมจำนนต่อเขาและกำลังญี่ปุ่นเหนือเส้นนั้นยอมจำนนต่อจอมทัพเจียง ไคเช็ก ในเดือนกันยายน ค.ศ. 1945 กำลังจีนเข้าตังเกี๋ยและกำลังรบเฉพาะกิจบริติชขนาดเล็กขึ้นบกที่ไซ่ง่อน จีนยอมรับรัฐบาลเวียดนามภายใต้โฮจิมินห์ ซึ่งกำลังต่อต้านเวียดมินห์ตั้ง ซึ่งขณะนั้นครองอำนาจอยู่ในกรุงฮานอย ฝ่ายบริเตนไม่ยอมตามในไซ่ง่อน และยอมให้ฝรั่งเศสที่นั่นตั้งแต่ต้น ซึ่งต่อต้านการสนับสนุนเวียดมินห์ที่ดูเช่นนั้นโดยผู้แทนโอเอสเอสของอเมริกา ในวันวี-เจ 2 กันยายน โฮจิมินห์ประกาศสถาปนาสาธารณรัฐประชาธิปไตยเวียดนามในกรุงฮานอย สาธารณรัฐประชาธิปไตยเวียดนามปกครองเป็นรัฐบาลพลเรือนเดียวในเวียดนามทั้งหมดเป็นเวลาประมาณ 20 วัน หลังจักรพรรดิบ๋าว ดั๋ยสละราชสมบัติ ซึ่งปกครองในการปกครองของญี่ปุ่น ฉะนั้นเวียดมินห์จึงถือเป็น "หุ่นเชิดญี่ปุ่น" วันที่ 23 กันยายน ค.ศ. 1945 ด้วยทราบถึงผู้บัญชาการบริติชในไซ่ง่อน กำลังฝรั่งเศสโค่นรัฐบาลสาธารณรัฐประชาชนเวียดนามท้องถิ่น และประกาศฟื้นฟูอำนาจของฝรั่งเศสในโคชินจีน การสงครามกองโจรพลันเริ่มรอบไซ่ง่อน
ปีแรก ๆ ของสงครามเป็นการก่อการกำเริบในชนบทระดับต่ำต่อทางการฝรั่งเศส ทว่า หลังคอมมิวนิสต์จีนถึงชายแดนเวียดนามด้านเหนือใน ค.ศ. 1949 ความขัดแย้งเปลี่ยนเป็นสงครามตามแบบระหว่างสองกองทัพที่มีอาวุธสมัยใหม่ที่สหรัฐและสหภาพโซเวียตจัดหา กำลังสหภาพฝรั่งเศสมีทหารอาณานิคมจากทั้งอดีตจักรวรรดิ (โมร็อกโก แอลจีเรีย ตูนิเซีย ลาว กัมพูชาและชนกลุ่มน้อยเวียดนาม) กำลังอาชีพฝรั่งเศสและหน่วยกองทหารต่างด้าวฝรั่งเศส การใช้กำลังฝรั่งเศสแผ่นดินใหญ่เกณฑ์ถูกรัฐบาลห้ามเพื่อป้องกันมิให้สงครามยิ่งไม่ได้รับความนิยมมากขึ้นอีกในประเทศแม่ ปัญญาชนฝ่ายซ้ายในประเทศฝรั่งเศสเรียกสงครามนี้ว่า "สงครามสกปรก"
ยุทธศาสตร์ผลักดันเวียดมินห์ให้โจมตีฐานที่มีการป้องกันดีในส่วนห่างไกลของประเทศ ณ ปลายเส้นทางลอจิสติกของเวียดมินห์สมเหตุสมผลที่ยุทธการที่หน่าสาน ทว่า ฐานนี้ค่อนข้างอ่อนแอเพราะขาดวัสดุก่อสร้างอย่างคอนกรีตและเหล็กกล้า รถถังหุ้มเกาะซึ่งมีประโยชน์จำกัดในสิ่งแวดล้อมป่า การขาดกองทัพอากาศที่เข้มแข็งสำหรับการคุ้มกันทางอากาศและการทิ้งระเบิดปูพรมและการใช้กำลังต่างด้าวเกณฑ์จากอาณานิคมฝรั่งเศสอื่นที่เกิดจากความไม่เป็นที่นิยมของสงครามนี้ในประเทศฝรั่งศสซึ่งห้ามการใช้ทหารเกณฑ์ชาวฝรั่งเศสประจำการ อีกด้านหนึ่ง ซ้าปใช้ยุทธวิธีที่มีประสิทธิภาพและใหม่ปืนใหญ่ยิงตรง (direct fire artillery) การซุ่มโจมตีขบวนคุ้มกันและปืนต่อสู้อากาศยานที่รวบรวมเพื่อขัดขวางการส่งกำลังบำรุงทางบกหรืออากาศร่วมกับยุทธศาสตร์ที่ยึดการเกณฑ์กองทัพประจำการขนาดพอสมควรที่อำนวยจากการสนับสนุนของประชาชนอย่างกว้างขวาง ลัทธิการสงครามกองโจรและการสอนที่พัฒนาในประเทศจีนและการใช้วัสดุสงครามเรียบง่ายและเชื่อถือได้ที่สหภาพโซเวียตจัดหา ทั้งหมดนี้รวมกันพิสูจน์แล้วว่าเป็นหายนะสำหรับการป้องกันฐานนี้ ลงเอยด้วยความปราชัยของฝรั่งเศสอย่างเด็ดขาดในยุทธการที่เดียนเบียนฟู
ณ การประชุมเจนีวาระหว่างประเทศเมื่อวันที่ 21 กรกฎาคม ค.ศ. 1954 รัฐบาลฝรั่งเศสสังคมนิยมใหม่และเวียดมินห์ทำความตกลงซึ่งถูกรัฐบาลเวียดนามและสหรัฐประณาม แต่ให้คอมมิวนิสต์ควบคุมเวียดนามเหนือเหนือเส้นขนานที่ 17 ยกการควบคุมเวียดนามเหนือให้เวียดมินห์ภายใต้โฮจิมินห์ และเวียดนามใต้ยังอยู่ภายใต้จักรพรรดิบ๋าว ดั๋ย ปีต่อมา บ๋าว ดั่ยถูกนายกรัฐมนตรีโง ดิ่ญ เสี่ยมปลด สถาปนาสาธารณรัฐเวียดนาม ไม่นาน เกิดการก่อการกำเริบที่เวียดนามเหนือสนับสนุนต่อรัฐบาลเดี่ยม ความขัดแย้งค่อย ๆ บานปลายเป็นสงครามเวียดนาม
ศิลปะใต้ดิน
ศิลปะใต้ดิน (Lowbrow movement หรือ lowbrow art หรือ Lowbrow) คือความเคลื่อนไหวทางทัศนศิลป์ใต้ดิน (underground visual art) ซึ่งเฟื่องฟูขึ้นในบริเวณลอสแอนเจลิส รัฐแคลิฟอร์เนี่ย สหรัฐอเมริกา ในปลายคริสต์ทศวรรษ 1970 โลวโบรว คือ ศิลปะป๊อปอาร์ต ที่มีต้นกำเนิดมาจาก คอมมิกซ์ใต้ดิน, พังค์ร็อค, hot-rod วัฒนธรรมข้างถนน และ วัฒนธรรมอื่นๆ อีกมากมาย โลวโบรว ( lowbrow art ) มีชื่อเรียกชื่อว่า ป๊อป เซอเรียลลิสซึ่ม (pop surrealism)ศิลปะประเภทนี้นั้นเต็มไปด้วยอารมณ์ขัน บ้างก็ร่าเริงแจ่มใส ซุกซน และ ประชดประชัน ศิลปะโลวโบรว ส่วนมากเป็นรูปวาด และ ระบายสี แต่อาจมีของเล่น ศิลปะดิจิตอล และ หุ่นปั้นอยู่บ้าง
ศิลปินคนแรกๆที่สร้างงานศิลปะแนวนี้ที่เป็นที่รู้จักกันอย่างแพร่หลาในวงการlowbrow คือ underground cartoonist ชื่อ Robert Williams และ Gary Panter งานแสดงศิลปะล่าสุดแสดงอยู่ที่ แกลอรี่ในนิวยอร์ก และ ลอสแอนเจลิส เช่น Psychedelic Solutions Gallery ใน Greenwich Village LaLuz de Jesus และ 01 gallery ใน Hollywood ความเคลื่อนไหวทางศิลปะนี้ค่อยๆงอกเงยจากยุคเริ่มต้น จนมีศิลปินที่นำแนวความคิดนี้ไปปรับใช้หลายร้อยชีวิต เมื่อจำนวนศิลปินเพิ่มขึ้น งานแสดงผลงานทางศิลปะแนวโลวโบรว ก็มากขึ้นตามไปด้วย Julie Rico และ  Bess Cutler Gallery เป็น ผู้เผยแพร่ผลงานชิ้นสำคัญ และ เผยแพร่ความเคลื่อนไหวทางศิลปะนี้ ให้เป็นที่รู้จักในวงการศิลปะ นิตยสาร Juxtapoz โดย Robert Williams ตีพิมพ์ครั้งแรกในปี 1994 และ เป็นแกนนำในการเขียนวิจารณ์ หรือ ถกแถลงกันเกี่ยวกับ Lowbrow art ซึ่งช่วยชี้แนวทาง และ สนับสนุนการเติบโตขึ้นของความเคลื่อนไหวนี้ นักเขียนได้กล่าวไว้ว่าตอนนี้ลักษณะพิเศษของ Lowbrow art สามารถบ่งเบิกต้นกำเนิดของมันได้อย่างชัดเจน อเมริกาฝั่งตะวันตก นั้นได้รับอิทธิพลจาก underground commix และ hot rod car-culture มากกว่าที่อื่น เมื่อ lowbrow art ได้กระจายไปทั่วโลก มันได้หลอมรวมวัฒนธรรมในสถานที่นั้นๆเข้ากับศิลปะแนวนี้ทำให้เกิดเอกลักษณ์เฉพาะถิ่น ศิลปะชนิดนี้ยังสามารถแบ่งแยกออกเป็นหลากหลายสาขา หรือแม้กระทั่งความเคลื่อนไหวทางศิลปะใหม่ๆอีกแนวหนึ่งก็เป็นได้
ต้นกำเนิดของคำว่า “Lowbrow” ในบทความเดือน กุมภาพันธ์ 2006 ในฟัวข้อหนึ่งของนิตยสาร Juxtapoz Robert Williams ได้ประกาศว่าเป็นผู้บัญญัติศัพท์นี้ขี้นมา เขาได้เขียนหนังสือชื่อว่า, "The Lowbrow Art of Robt. Williams,"[6] ซึ่งพิมพ์ขึ้นในปี 1979 ในเมื่อศิลปะในยุคนั้นยังไม่มีใครแยกแยะว่าศิลปะของเขาเป็นประเภทอะไร เขาจึงก่อตั้งศิลปะแนว Lowbrow  ขึ้นมา ซึ่ง ตรงกันข้ามกับศิลปะแนว Highbrow  William เรียกความเคลื่อนไหวนี้ว่า caron-tainted abstract surrealism
Lowbrow หรือ Pop surrealism โลวโบรว นั้นโดยทั่วไปถูกกล่าวถึงว่า ป๊อป เซอเรียลลิสซึ่ม Kristen Anderson ผู้จัดพิมพ์และแก้ไขหนังสือ Pop Surrealism กล่าวไว้ว่า pop surrealism กับ Lowbrow นั้นเป็นศิลปะคนละแนวกัน แต่ Matt Dukes Jordan ผู้เขียนหนังสือ Weirdo Deluxe กล่าวว่ามันแทนกันได้ Lowbrow vs. fine art พิพิธภัณฑ์ การวิจารณ์งานศิลปะ  แกนนำ แกลอรี่ และ อื่นๆ ได้พยายามตลอดมาที่จะบอกสถานะของศิลปะโลวโบรวให้เกี่ยวข้องกับ fine art แต่ก็ยังคลุมเครือ ศิลปะแนวนี้เสมือนถูกแยกออกจากศิลปะแนวอื่นๆ ถึงอย่างไรก็ตาม นักสะสมงานศิลปะ ก็ยังคงซื้องานศิลปะโลวโบรวไว้ครอบครอง ผู้วิจารณ์งานศิลปะยังคงมีคำถามว่าโลโบรวนั้นเป็นความเคลื่อนไหวทางศิลปะที่ถูกกฎเกณฑ์ หรือไม่ มีนักวิชาการด้านการวิจารณ์นั้นน้อยคนที่จะเขียนเรื่องเกี่ยวกับโลวโบรว โลกศิลปะยังมีความสงสัยอย่างมาก กับ ความเป็นโลวโบรว การเล่าเรื่องราว และ คุณค่าทางเทคนิคของงาน ซึ่งได้รับการดูถูกจากโรงเรียนศิลปะ และ นักวิจารณ์ในยุค 1980s-1990s
อย่างไรก็ตาม ศิลปินโลวโบรวผู้โด่งดัง ก็ยังแสดงงานศิลปะตาม แกลลอรี่จิตรกรรมต่างๆเช่น Mark Ryden (Tree Show) 2007 เป็นต้น ต้นกำนิดของโลวโบรวในบางแง่มุมสามารถอ้างได้ถึงความเคลื่อนไหวทางศิลปะในศรรตวัตร ที่ 20 โดยเฉพาะอย่างยิ่งงานของ Dadaists และ American Regionalism ของ Marcel Duchamp และ Thomas Hart Benton  ศิลปะในยุคนี้ต้องการสื่อความแตกต่างระหว่างศิลปะชั้นสูง และ ศิลปะของคนธรรมดา จิตรกรม หรือ ศิลปะพื้นบ้าน  popular culture หรือ high culture ในยุค 1960 และ ต้นยุค 1970 ศิลปินร่วมสมัยหลายคนได้รับอิทธิพล และ นำกลวิธีของโลวโบรวมาสร้างสรรค์งานร่วมสมัยมากขึ้น เช่นLisa Yuskavage, Kenny Scharf, Takashi Murakami, Greg Colson, Inka Essenhigh, Jim Shaw, John Currin, Mike Kelley, และ Mission School, ประกอบด้วย Barry McGee และ  Margaret Kilgallen.
อ้างอิง
1.	^ The Birth of Lowbrow Art - Answer dot Com 2.	^ The Lowbrow Movement - Art History Basics on Lowbrow - ca 1994-Present 3.	^ La Luz de Jesus Gallery 4.	^ Billy Shire Fine Arts Gallery 5.	^ Juxtapoz Magazine 6.	^ Beinart - Origination of the term Lowbrow Art 7.	^ Robt Wms Explains Lowbrow 8.	^ Kristen Anderson of Roq La Rue
ประเทศกาตาร์ในโอลิมปิกเยาวชนฤดูร้อน 2010
ประเทศกาตาร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติกาตาร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 5 ชนิดกีฬา ผลการแข่งขันครั้งนี้ประเทศกาตาร์ได้รับเหรียญรางวัลแบ่งเป็น 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
กรีฑา
ผลการแข่งขันดังนี้ :
แฮมิลตัน
แฮมิลตัน (Hamilton) เป็นเมืองหลวงของดินแดนเบอร์มิวดา ซึ่งเป็นดินแดนของสหราชอาณาจักร ตั้งอยู่ทางตอนกลางของเกาะ มีประชากรประมาณ 1,800 คน แฮมิลตันเป็นศูนย์กลางทางเศรษฐกิจและแหล่งท่องเที่ยวที่สำคัญของดินแดน นอกจากนี้แฮมิลตันยังเป็นหนึ่งในบรรดาเมืองหลวงขนาดเล็กที่สุดโดยประชากร
วอลเลย์บอลชายไทยเดนมาร์คซูเปอร์ลีก 2014
วอลเลย์บอลชายไทยเดนมาร์คซูเปอร์ลีก 2014 (Men's Volleyball Thai-Denmark Super League 2014) เป็นการแข่งขันวอลเลย์บอล จำนวน 6 ทีม สำหรับทีมชาย โดยการแข่งขันครั้งนี้จัดขึ้นเป็นครั้งแรก สำหรับประเภททีมชาย ณ เอ็มซีซีฮอลล์ เดอะมอลล์ บางกะปิ กรุงเทพฯ ประเทศไทย ระหว่างวันที่ 8 – 12 พฤษภาคม พ.ศ. 2557
อันดับการแข่งขัน
ผู้เล่นทรงคุณค่า : กิตติคุณ ศรีอุทธวงศ์
รางวัล
เงินรางวัลรวมทั้งสิ้นกว่า 2 ล้านบาท
อีช็อนวอน
อีช็อนวอน (이천원; 2000 Won) เป็นวงดนตรีคู่ดูโอชายชาวเกาหลีใต้ที่ก่อตั้งขึ้นในปี ค.ศ. 2013 สมาชิกประกอบด้วยคิม ฮโย-บินและคิม อิล-โด ซึ่งเป็นเพื่อนกันและมีชื่อเสียงจากรายการ เคป็อปสตาร์ 2 โดยได้สี่อันดับแรกเมื่อจบการแข่งขัน จากความสำเร็จนี้ ทั้งคู่ได้เซ็นสัญญากับรีฟเอนเตอร์เเทนเมนต์ ในเดือนกรกฎาคมของปีเดียวกัน และในเดือนมีนาคม ค.ศ. 2014 ก็ได้เดบิวต์
โช มัน-ย็อง
อ้างอิง
1776 1846
วีอาร์เอกซ์
วีอาร์เอกซ์ (We Are X ชื่อไทย: เราคือเอ็กซ์) เป็นภาพยนตร์สารคดี ที่ออกฉายในปี พ.ศ. 2559 โดยเป็นเรื่องเกี่ยวกับวงดนตรีเฮฟวีเมทัลของญี่ปุ่น เอกซ์เจแปน และเรื่องราวของโยะชิกิ ฮะยะชิ ผู้ร่วมก่อตั้ง, หัวหน้าวง และมือกลอง กำกับโดย สตีเฟน คิเจก (Stephen Kijak) ฉายครั้งแรกเมื่อวันที่ 23 มกราคม พ.ศ. 2559 ที่เทศกาลภาพยนตร์ซันแดนซ์
เรื่องย่อ
เรื่องราวของเอกซ์เจแปนถูกเล่าผ่านชีวิตของโยะชิกิ ก่อนที่จะมีการแสดงของเขาที่เมดิสันสแควร์การ์เดน เมื่อวันที่ 11 ตุลาคม พ.ศ. 2557 เรื่องน่าเศร้าต่าง ๆ ได้แก่ พ่อของเขาฆ่าตัวตายเมื่อตอนที่เขายังเป็นเด็ก, โทะชิมิสึ เดะยะมะ ซึ่งเป็นเพื่อนในวัยเด็กของโยะชิกิ และนักร้องนำผู้ร่วมก่อตั้งวง ได้ถูกลัทธิหนึ่ง "ล้างสมอง" ซึ่งนำไปสู่การแยกวงในปี พ.ศ. 2540, 5 เดือนต่อมา ฮิเดะโตะ มะสึโมะโตะ มือกีตาร์ ก็ได้เสียชีวิตลง และเมื่อหลังจากกลับมารวมวงอีกครั้ง 11 เดือน ซะวะดะ ไทจิ มือเบส ก็ได้เสียชีวิตลงอีก
กรดคาร์บอนิก
กรดคาร์บอนิก (Carbonic acid) เป็นกรดชนิดหนึ่งที่มีอะตอมของคาร์บอนเป็นส่วนประกอบ มีสูตรโมเลกุล H2CO3 กรดคาร์บอนิกยังใช้เป็นคำเรียกสารละลายของคาร์บอนไดออกไซด์ในน้ำ ซึ่งมี H2CO3 อยู่เล็กน้อย เราเรียกเกลือของกรดคาร์บอนิกว่า ไบคาร์บอเนต (หรือ ไฮโดรเจนคาร์บอเนต) และ คาร์บอเนต
คาร์บอนไดออกไซด์ที่ละลายน้ำเกิดสมดุลเคมีกับกรดคาร์บอนิก ดังสมการต่อนี้
ค่าคงที่สมดุลที่ 25 °C เท่ากับ 1.70×10−3: ดังนั้นคาร์บอนไดออกไซด์ส่วนใหญ่จะไม่เปลี่ยนเป็นกรดคาร์บอนิกและยังคงอยู่เป็นโมเลกุล CO2 ถ้าหากไม่มีตัวเร่งปฏิกิริยา สมดุลข้างต้นจะเกิดขึ้นช้า โดยมีอัตราการเกิดปฏิกิริยา (rate constant) เท่ากับ 0.039 s−2 สำหรับขาไป และ 23 s−1 สำหรับปฏิกิริยาย้อนกลับ
สมเด็จพระเจ้าเปตาร์ เครซิเมียร์ที่ 4 แห่งโครเอเชีย
เมื่อเริ่มขึ้นครองราชย์เปตาร์ เครซิเมียร์ก็ทรงดำเนินนโยบายเช่นเดียวกับพระราชบิดา ในปี ค.ศ. 1059 และปี ค.ศ. 1060 พระองค์ก็ทรงถูกเรียกตัวโดยสมเด็จพระสันตะปาปานิโคลัสที่ 3 เพื่อขอให้ทรงปฏิรูปศาสนาในโครเอเชียตามพิธีแบบโรมันคาทอลิก ซึ่งเป็นสิ่งสำคัญต่อสถาบันพระสันตะปาปาแห่งกรุงโรมหลังจากความแตกแยกระหว่างคริสต์ศาสนจักรตะวันออกและตะวันตก ที่เกิดขึ้นในปี ค.ศ. 1054 ซึ่งทำให้พระสันตะปาปาจำเป็นต้องทรงพยายามหาพันธมิตรในบริเวณคาบสมุทรบอลข่าน เปตาร์ เครซิเมียร์และขุนนางชั้นสูงให้การสนับสนุนพระสันตะปาปาแห่งกรุงโรม
แหล่งข้อมูลอื่น
1074
เชดดาร์ชีส
เชดดาร์ชีส เป็นเนยแข็งธรรมชาติชนิดหนึ่งที่มีเนื้อค่อนข้างแข็ง มีสีขาวหม่นอกเหลือง (หรือมีสีส้มถ้าเติมสารให้สี เช่น อันนัตโต) บางครั้งมีรสชาติที่แหลมคม มีต้นกำเนิดมาจากเมืองเชดดาร์ ในซัมเมอร์เซต ประเทศอังกฤษ ปัจจุบันเชดดาร์ชีสมีผลิตทั่วไปในหลายประเทศทั่วโลก
เชดดาร์เป็นเนยแข็งที่ได้รับความนิยมที่สุดในสหราชอาณาจักร คิดเป็นมูลค่า 51% ของตลาดชีสที่มูลค่า 1.9 พันล้านปอนด์ต่อปี ในขณะที่ในสหรัฐอเมริกา เชดดาร์เป็นชีสที่นิยมที่สุดอันดับสองรองจากมอซซาเรลลา มีการบริโภคเชดดาร์ชีส 10 ปอนด์ (ประมาณ 4.5 กิโลกรัม) ต่อคนต่อปี สหรัฐอเมริกาผลิตเชดดาร์ชีส 3,000,000,000 ปอนด์ (ประมาณ 1,360,777,110 กิโลกรัม) ในปี 2014 ในขณะที่สหราชอาณาจักรผลิตเชดดาร์ชีส 258,000 ปอนด์ (117,026 กิโลกรัม) ในปี 2008
ลักษณะ
เชดดาร์แบบดั้งเดิมมีแนวโน้มที่จะมีรสชาติที่คมและจัด บ้างมีความ “earthy” เล็กน้อย โดย “ความคม” (sharpness) ของรสชาติเชดดาร์ชีสเกี่ยวข้องกับระดับของเปปไทด์รสขมในชีส รสขมที่ว่านี้มาจากอายุของเชดดาร์ชีสที่หมักมานาน ผิวของเชดดาร์จะแน่น ยกเว้นเชดดาร์ดั้งเดิมที่ทำในฟาร์มเฮาส์จะมีลักษณะเปราะเล็กน้อย ชีสที่หมักครบเวลา (mature) มากกว่า 6 เดือนควรมีชีสคริสตอลใหญ่ ๆ กระจายทั่วไปในเนื้อชีส ซึ่งเป็นสารพวกแคลเซียมแลกเตต
อิสนิลอน ฮาปิลอน
อิสนิลอน โตโตนิ ฮาปิลอน (Isnilon Totoni Hapilon; 18 มีนาคม ค.ศ. 1966 หรือ 10 มีนาคม ค.ศ. 1968 – 16 ตุลาคม ค.ศ. 2017) ยังเป็นที่รู้จักโดยชื่อในสงคราม คือ อะบู อับดุลละห์ อัล-ฟิลิปินี (อะบู อับดุลละห์ ชาวฟิลิปปินส์) เป็นผู้ทำสงครามอิสลามชาวฟิลิปปินส์ร่วมกับไอซิส
เขาเคยเป็นหัวหน้ากลุ่มอะบูซัยยาฟ ก่อนที่กองพันของพวกเขาให้คำมั่นสัญญาว่าจะจงรักภักดีต่ออะบู บักร์ อัลบัฆดาดี
และในตอนเช้าของวันที่ 16 ตุลาคม ค.ศ. 2017 เขาถูกสังหารโดยกองทัพฟิลิปปินส์ในยุทธการที่มาราวี พร้อมกับโอมาร์ เมาเต
เจ้าพระยาสุรศักดิ์มนตรี (เจิม แสง-ชูโต)
จอมพล เจ้าพระยาสุรศักดิ์มนตรี (เจิม แสง-ชูโต)  (28 มีนาคม 2394 - 1 กรกฎาคม 2474) อดีตเสนาบดีกระทรวงเกษตรพาณิชการ และผู้บัญชาการกรมทหารบก
มิสแกรนด์ไทยแลนด์ 2018
มิสแกรนด์ไทยแลนด์ 2018 (Miss Grand Thailand 2018) เป็นการประกวดมิสแกรนด์ไทยแลนด์ครั้งที่ 6 ซึ่งมีการทำกิจกรรมการเก็บตัวการประกวด ณ จังหวัดภูเก็ต ระหว่างวันที่ 30 มิถุนายน - 8 กรกฎาคม พ.ศ. 2561 การประกวดรอบชุดราตรีและชุดว่ายน้ำถูกจัดขึ้นในวันที่ 12 กรกฎาคม พ.ศ. 2561 เพื่อคัดเลือกผู้เข้ารอบ 20 คนสุดท้ายในการประกวดรอบตัดสินซึ่งจัดขึ้นในวันที่ 14 กรกฎาคม พ.ศ. 2561 ณ ศูนย์นิทรรศการและการประชุมไบเทค กรุงเทพมหานคร
เจ้าพระยาสุรศักดิ์มนตรี (เจิม แสง-ชูโต)
ประวัติ
จอมพล เจ้าพระยาสุรศักดิ์มนตรี มีชื่อเดิมว่า เจิม เป็นชาวฝั่งธนบุรี เกิดเมื่อปี พ.ศ. 2394 เป็นบุตรของพระยาสุรศักดิ์มนตรี (แสง ชูโต) กับคุณหญิงเดิม บุนนาค และเป็นหลานปู่ของพระยาสุรเสนา (สวัสดิ์ ชูโต) เป็นเหลนของ เจ้าคุณชูโต พระเชษฐาของสมเด็จพระอมรินทราบรมราชินี พระบรมราชินีในพระบาทสมเด็จพระพุทธยอดฟ้าจุฬาโลกมหาราช เนื่องจากมารดาถึงแก่กรรม ท่านเจิมจึงได้บวชเณรที่วัดพิชยญาติการามวรวิหาร เพื่ออุทิศส่วนกุศลให้กับมารดา จึงมีโอกาสเรียนหนังสือที่วัดพิชัยญาติ
กระทั่ง อายุ 15 ปี ได้เข้าเรียน ที่สำนักสมเด็จเจ้าพระยาบรมมหาศรีสุริยวงศ์ (ช่วง บุนนาค) ที่สมุหกลาโหม หลังจากเรียนจนชำนาญ ได้เข้าถวายตัวเป็นมหาดเล็ก ในพระบาทสมเด็จพระจุลจอมเกล้าเจ้าอยู่หัว โดยเมื่อครั้งที่เสด็จเสวยราชสมบัติแรก ๆ ได้โปรดเกล้าฯ ให้จัดตั้งกรมทหารมหาดเล็ก เพื่อฝึกสอนวิชาทหาร ท่านเจิมจึงได้รับบรรจุเป็นมหาดเล็กหมายเลข 1 นอกจากนี้ ยังโปรดเกล้าฯ ให้จัดตั้งเป็นกองทหารองครักษ์ ซึ่งต่อมาเป็น กรมทหารมหาดเล็กรักษาพระองค์ในปัจจุบัน
มิสแกรนด์ไทยแลนด์ 2018
ลำดับ
§ ได้รับการโหวตเข้ามาอยู่ใน 12 คนสุดท้าย
เจ้าพระยาสุรศักดิ์มนตรี (เจิม แสง-ชูโต)
ประวัติ
ครั้น เมื่อปี พ.ศ. 2414 เจิม แสงชูโต ได้รับยศนายร้อยตรี ตำแหน่งผู้บังคับกองร้อยที่ 6 มีบรรดาศักดิ์เป็น "หลวงศัลยุทธสรกรร" และตามเสด็จประพาสอินเดีย จึงได้เปลี่ยนบรรดาศักดิ์ใหม่เป็น "หลวงศัลยุทธวิธีการ" โดยต่อมา ได้รับโปรดเกล้าฯ เป็น "จมื่นสราภัยสฤษดิ์การ" เนื่องจากเป็นอุปทูตไปยังเมืองปัตตาเวีย
มิสแกรนด์ไทยแลนด์ 2018
ลำดับ
$ ผ่านเข้ารอบ 12 คนสุดท้าย จาก เบสท์วอยซ์
เจ้าพระยาสุรศักดิ์มนตรี (เจิม แสง-ชูโต)
ประวัติ
ต่อมาใน ปี พ.ศ. 2421 รัฐบาลไทยกับกงสุลอังกฤษเกิดข้อบาดหมางกัน พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้เจ้าพระยาภาสกรวงศ์ (พร บุนนาค) เป็นราชทูตออกไปยังประเทศอังกฤษ และจมื่นสราภัยสฤษดิ์การเป็นอุปทูตร่วมคณะ จนกระทั่งเรื่องราวสงบเรียบร้อย จึงได้รับความดีความชอบ เลื่อนเป็น "จมื่นไวยวรนาถ" หัวหมื่นมหาดเล็กเวรฤทธิ์ ถือศักดินา 1000 เมื่อวันพฤหัสบดี เดือนอ้าย ขึ้นเจ็ดค่ำ ปีเถาะเอกศก จุลศักราช 1241
มิสแกรนด์ไทยแลนด์ 2018
การประกวดชุดประจำชาติ
การประกวดชุดประจำชาติยอดเยี่ยมถูกจัดขึ้นในวันที่ 11 กรกฎาคม พ.ศ. 2561 ณ อีเว้นท์ ฮอลล์ 100 ไบเทค บางนา กรุงเทพมหานคร ซึ่งในการตัดสิน 20 ชุดสุดท้าย จะมีการคัดเลือกจากคณะกรรมการ 10 ชุด รวมกับการคัดเลือกจากการโหวตผ่านเพจมิสแกรนด์ไทยแลนด์อีก 10 ชุด โดยจะประกาศผลผู้ชนะและรองชนะเลิศในรอบตัดสิน โดยชุดประจำชาติยอดเยี่ยมและรองชนะเลิศที่ได้รับการคัดเลือก จะถูกนำไปให้ตัวแทนในการสวมใส่เพื่อเข้าร่วมในการประกวดระดับนานาชาติต่อไป
เจ้าพระยาสุรศักดิ์มนตรี (เจิม แสง-ชูโต)
ประวัติ
ปี พ.ศ. 2426 เกิดเหตุโจรผู้ร้ายชุกชุมที่เมืองสุพรรณบุรี จมื่นไวยวรนาถได้รับมอบหมายให้ไปปราบ ซึ่งสามารถปราบได้สำเร็จ รวมทั้งปราบโจรผู้ร้ายจากทางหัวเมืองตะวันออกด้วย ในปี พ.ศ. 2428 ยังได้รับหน้าที่ให้เป็นแม่ทัพปราบฮ่อที่หัวเมืองลาว และในปี พ.ศ. 2436
มิสแกรนด์ไทยแลนด์ 2018
การประกวดเบสท์วอยซ์
การประกวดเบสท์วอยซ์มีการออดิชั่นในวันที่ 29 มิถุนายน พ.ศ. 2561 ณ โรงแรมโนโวเทล สุวรรณภูมิ, กรุงเทพมหานคร โดยมีบริพันธ์ ชัยภูมิ, สุภาพร มะลิซ้อน, เลลาณี ทศพร, ณวัฒน์ อิสรไกรศีล และโอสเมล โซว์ซา มาเป็นคณะกรรมการในการคัดเลือกการประกวดเบสท์วอยซ์ โดยจะให้ผู้เข้าประกวดได้แสดงความสามารถทางด้านการร้องเพลงในรอบแรก แล้วคณะกรรมการจะคัดเลือกให้เหลือ 20 คนสุดท้าย ก่อนจะให้ผู้เข้าประกวดได้ร้องเพลงอีกครั้ง แล้วจะคัดเลือกให้เหลือ 8 คน และ 5 คน ตามลำดับ โดยจะประกาศผลผู้ชนะเบสท์วอยซ์ในรอบตัดสิน ซึ่งผู้ชนะจะได้รับเงินรางวัลมูลค่า 100,000 บาท และผ่านเข้ารอบ 12 คนสุดท้ายโดยอัตโนมัติ
การประกวดมิสแกรนด์ไรส์ซิ่งสตาร์
การประกวดมิสแกรนด์ไรส์ซิ่งสตาร์มีการออดิชั่นในวันที่ 27 มิถุนายน พ.ศ. 2561 ณ โรงแรมโนโวเทล สุวรรณภูมิ กรุงเทพมหานคร โดยมี วีรภาพ สุภาพไพบูลย์ และกันตพงศ์ บำรุงรักษ์ มาเป็นหนึ่งในคณะกรรมการในการคัดเลือกมิสแกรนด์ไรส์ซิ่งสตาร์ โดยจะให้ผู้เข้าประกวดได้แสดงความสามารถทางด้านการแสดง แล้วคณะกรรมการจะคัดเลือกในรอบแรกให้เหลือ 38 คน ในรอบที่สองคัดเหลือ 8 คน และในรอบที่สามจะคัดเหลือ 5 คนสุดท้าย โดยจะประกาศผลผู้ชนะมิสแกรนด์ไรส์ซิ่งสตาร์ในรอบตัดสิน ซึ่งผู้ชนะจะได้เซ็นสัญญาเป็นนักแสดงของช่อง 7 เป็นเวลา 3 ปี และได้รับเงินรางวัลมูลค่า 200,000 บาท
เจ้าพระยาสุรศักดิ์มนตรี (เจิม แสง-ชูโต)
ประวัติ
จมื่นไวยวรนารถได้ริเริ่มวางแผนการ ก่อตั้งโรงไฟฟ้าขึ้นใช้ในกองทัพบก และเชิญชวนให้มีการเข้าหุ้นตั้งโรงไฟฟ้า ซึ่งท่านนำไฟฟ้ามาใช้ ในประเทศไทยเป็นครั้งแรก โดยในปี พ.ศ. 2433 มีการจัดตั้งโรงไฟฟ้า ที่วัดเลียบ จนกระทั่งกิจการไฟฟ้าก้าวหน้ามากขึ้น เรื่อยมาจนถึงปัจจุบัน ทำให้ประชาชนทั่วไป ได้รับความสะดวกสบาย และมีไฟฟ้าใช้กันเรื่อยมา นอกจากนี้ ยังเป็นผู้ดำเนินการจัดตั้งโรงทหารหน้า (ปัจจุบัน เป็นที่ตั้งของกระทรวงกลาโหม) โดยแต่เดิม เป็นที่ตั้งของฉางหลวงเก่าด้วย
มิสแกรนด์ไทยแลนด์ 2018
เบสท์ดีไซเนอร์
เบสท์ดีไซเนอร์ มีการประกาศผลในรอบตัดสิน วันที่ 14 กรกฎาคม พ.ศ. 2561
เจ้าพระยาสุรศักดิ์มนตรี (เจิม แสง-ชูโต)
ประวัติ
ภายหลัง จากการปราบกบฏฮ่อ ได้สำเร็จถึง 2 ครั้ง ในปี พ.ศ. 2435 จึงได้รับพระราชทานโปรดเกล้าฯ แต่งตั้งให้เป็นเสนาบดีกระทรวงเกษตร และต่อมาในปี พ.ศ. 2439 จึงได้รับการโปรดเกล้าฯ สถาปนาเป็น เจ้าพระยาสุรศักดิ์มนตรี นฤบดีมหาสวามิภักดิ์ สัตยรักษ์เมตยาชวาศรัย ยุทธสมัยสมันตโกศล อณิกมณฑลอุขสุปรีย์ เสนานีอุดมเดช พิเศษสาธุคุณสุนทรพจน์ อดุลยยศเสนาบดี ศรีรัตนไตรยวุฒิธาดา อภัยพิริยปรากรมพาหุ ดำรงศักดินา 10,000 ต่อมาได้รับหน้าที่เป็นแม่ทัพ ไปปราบกบฏเงี้ยวเมืองแพร่ ซึ่งก่อการจลาจลที่หัวเมืองเหนือ เมื่อปี พ.ศ. 2445
เจ้าพระยาสุรศักดิ์มนตรี รับใช้ราชการ มาจนกระทั่งสมัยรัชกาลที่ 6 โดยได้รับตำแหน่งรัฐมนตรี และได้รับพระราชทานนามสกุลว่า "แสงชูโต" ซึ่งในรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 ได้ทรงพระราชทานยศให้เป็น "จอมพล เจ้าพระยาสุรศักดิ์มนตรี" ในฐานะที่มีคุณงามความดีต่อประเทศชาติ
มิสแกรนด์ไทยแลนด์ 2018
ผู้เข้าประกวด
ผู้เข้าประกวด 77 คน ได้รับการยืนยันแล้ว
เจ้าพระยาสุรศักดิ์มนตรี (เจิม แสง-ชูโต)
ประวัติ
เจ้าพระยาสุรศักดิ์มนตรีเมื่อครั้งเป็นเจ้าพระยาสุรศักดิ์มนตรีดำรงตำแหน่งเป็นผู้ว่าการมณฑลปราจีนบุรี ท่านได้ยกตำแหน่ง ต.ศรีราชา ใน อ.บางพระ จ.ชลบุรี ขึ้นเป็น อ.ศรีราชา และลด อ.บางพระ เป็น ต.บางพระ สังกัด อ.ศรีราชา ท่านจึงถือเป็นผู้ก่อตั้งอำเภอศรีราชา
จอมพล เจ้าพระยาสุรศักดิ์มนตรี ป่วยด้วยโรคตับอ่อนพิการ ถึงอสัญกรรมเมื่อวันที่ 1 กรกฎาคม พ.ศ. 2474 เย็นวันรุ่งขึ้น สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสด็จพระราชทานน้ำหลวงอาบศพ ประกอบโกศไม้สิบสองตั้งบนชั้น 2 ฉัตรเบญจา 10 คัน พระพิธีธรรมสวดพระอภิธรรมมีกำหนด 15 วัน ต่อมาวันที่ 9 เมษายน พ.ศ. 2475 เวลา 17.30 น. พระบาทสมเด็จพระปกเกล้าเจ้าอยู่หัวเสด็จฯ ในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส วันต่อมา เวลา 7.00 น. เจ้าภาพจึงเก็บอัฐิ
ต่อมาค่ายสุรศักดิ์มนตรี จังหวัดลำปาง ได้สร้างอนุสาวรีย์ขึ้น เพื่อเป็นอนุสรณ์ ในการเป็นแม่ทัพสำคัญที่ได้ยกพลไปปราบกบฏเงี้ยว และได้มาพัก ณ บริเวณค่ายสุรศักดิ์มนตรีแห่งนี้ โดยได้ทำพิธีเปิดอย่างเป็นทางการ เมื่อวันที่ 27 มีนาคม พ.ศ. 2504 เทศบาลเมืองศรีราชาและประชาชนชาวศรีราชานำโดย นายอำเภอในสมัยนั้นได้ร่วมกันหล่ออนุสาวรีย์เจ้าพระยาสุรศักดิ์มนตรีขึ้นเพื่อประดิษฐานบริเวณหน้าที่ว่าการเทศบาลและที่มุขทิศตะวันตกพระอุโบสถวัดศรีมหาราชา
ประวัติรับราชการ
เจ้าพระยาสุรศักดิ์มนตรี ได้ให้เงินแก่โรงเรียนมัธยมวัดเบญจมบพิตร ปีละ 100 บาท สำหรับเป็นทุนเล่าเรียนแก่นักเรียนที่สอบไล่ได้ที่ 1 ในชั้นมัธยมศึกษาปีที่ 5,6,7 ตั้งแต่พ.ศ. 2464 ตลอดจนชีวิตของท่าน เรียกชื่อทุนเล่าเรียนนี้ว่า"สุรศักดิ์สกอลาร์ชิป"
ครอบครัว
เจ้าพระยาสุรศักดิ์มนตรี มีภริยาชื่อ ไร บุนนาค บุตรีเจ้าพระยาสุรวงษ์ไวยวัฒน์ (วร บุนนาค) ภายหลังที่คุณไร บุนนาค ถึงแก่กรรม ได้สมรสกับ ท่านเลี่ยม พรตพิทยพยัต (น้องสาวคุณไร)
เครื่องราชอิสริยาภรณ์
จอมพล มหาอำมาตย์เอก เจ้าพระยาสุรศักดิ์มนตรี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
งานศึกษาที่เกี่ยวข้อง
​
เจ้าพระยาบดินทรเดชานุชิต (หม่อมราชวงศ์อรุณ ฉัตรกุล)
จอมพล เจ้าพระยาบดินทรเดชานุชิต (หม่อมราชวงศ์อรุณ ฉัตรกุล)  (14 เมษายน พ.ศ. 2399 - 25 สิงหาคม พ.ศ. 2464) อดีตเสนาบดีกระทรวงกลาโหม เป็นโอรสในหม่อมเจ้านิล ฉัตรกุล (พระโอรสในพระเจ้าบรมวงศ์เธอ กรมหมื่นสุรินทรรักษ์) กับหม่อมราชวงศ์ สุ่น ปาลกะวงศ์ (นัดดาในพระสัมพันธวงศ์เธอ กรมหมื่นนราเทเวศร์)
ถึงแก่อสัญกรรม
เจ้าพระยาบดินทรเดชานุชิต ป่วยมาช้านาน อาการทรงบ้างทรุดบ้างเรื่อยมา จนถึงแก่อสัญกรรมในวันที่ 25 สิงหาคม พ.ศ. 2464 เวลา 14.35 น. สิริอายุได้
เวลา 16.00 น. วันถัดมา พระบาทสมเด็จพระมงกุฎเกล้าเจ้าอยู่หัวเสด็จฯ มาพระราชทานน้ำอาบศพ สวมชฎาพอก และโปรดให้เจ้าพนักงานประกอบโกศมณฑปแวดล้อมด้วยฉัตรและเครื่องยศ พระพิธีธรรม 8 รูป สวดพระอภิธรรมมีกำหนด 15 วัน
เครื่องราชอิสริยาภรณ์
จอมพล เจ้าพระยาบดินทรเดชานุชิต ได้รับพระราชทานเครื่องราชอิสริยาภรณ์ เหรียญและเข็มต่างๆ ดังนี้
โช กวัง-โจ
โช กวัง-โจ ขุนนางและนักปราชญ์หัวก้าวหน้าคนสำคัญในรัชสมัยพระเจ้าชุงจง ผู้เสนอให้พระเจ้าชุงจงปฏิรูปการปกครองแผ่นดินแต่ไม่สำเร็จและยังถูกประหารชีวิต
ประวัติ
โช กวัง-โจ เกิดเมื่อปี ค.ศ. 1482 ปีที่ 13 ในรัชกาล พระเจ้าซองจง เป็นขุนนางหัวก้าวหน้าที่พยายามปฏิรูปการปกครองแผ่นดิน ให้ดีขึ้นแต่กลับถูกเหล่าขุนนางซึ่งนำโดย ปาร์ควอนจง อัครมหาเสนาบดีทูลคัดค้านและใส่ความจึงทำให้ท่านและพรรคพวกถูกจับมาลงโทษและประทานน้ำฟู่จื่อจนสิ้นใจเมื่อปี ค.ศ. 1519 ในรัชกาล พระเจ้าจุงจง ขณะอายุได้เพียง 37 ปีแต่ก็ได้รับพระราชทานอภัยโทษในรัชสมัย พระเจ้าอินจง กษัตริย์องค์ต่อมา
1482 1519
หง จินเป่า
หง จินเป่า (Summo Hung) เกิดเมื่อวันที่  7 มกราคม ค.ศ. 1952 ที่เมืองหนิงปัว มณฑลเจ้อเจียง จีนแผ่นดินใหญ่ ในครอบครัวที่มีกิจการผลิตภาพยนตร์อยู่แล้ว จึงทำให้หง จินเป่า อยากจะเป็นนักแสดงตั้งแต่อายุ 8 ขวบ หง จินเป่าขอให้ทางครอบครัวส่งไปเรียนการแสดงที่สถาบัน China Drama Academy ในฮ่องกง ซึ่งสอนศิลปะการต่อสู้ รวมทั้งงิ้วแบบงิ้วปักกิ่ง ด้วย ตอนแรกอาจารย์ไม่แน่ใจความสามารถของเขานัก เนื่องจากเห็นร่างที่อ้วนและความช่างกิน แต่ในไม่ช้าอาจารย์ก็เปลี่ยนใจหันมายอมรับในความสามารถ ภายหลังหง จินเป่าและคนอื่นๆ ในสถาบันล้วนแต่กลายมาเป็นนักแสดงที่มีชื่อเสียงทั้งสิ้น เช่น เฉินหลง  หยวนเปียว หยวนหัว เป็นต้น
ในทศวรรษที่ 70 หง จินเป่าเป็นสตั๊นต์แมนที่มีชื่อของฮ่องกงจนได้เซ็นสัญญากับบริษัทโกลเดนฮาร์เวสต์ เขาพยายามที่จะเริ่มมีบทบาทในการแสดงให้มากขึ้นโดยยอมแม้กระทั่งรับบทที่ถ่อยเถื่อน หยาบคาย ใบหน้ามีรอยแผลเป็นเหวอะ ซึ่งในปี ค.ศ. 1978 นับได้ว่าหง จินเป่าและทีมได้รับการยอมรับว่าเป็นสตั๊นต์แมนที่ดีที่สุดของฮ่องกง
ปี ค.ศ. 1983 หง จินเป่า ได้ร่วมกับเฉินหลง หยวนเปียว สร้างภาพยนตร์แอ๊คชั่นคอมาดี้ในตระกูล My Lucky Stars ( 7 เพชฌฆาตสัญชาติฮ้อ) เริ่มจากเรื่องแรก คือ Winners and Sinners  ,1983  ทำให้วงการภาพยนตร์แอ๊คชั่นฮ่องกงกลับมาคึกคักอีกครั้งหลังซบเซาไปนานจากการเสียชีวิตของบรูซ ลี จนทั้ง 3 คนได้รับฉายาว่า "3 พี่น้องร่วมสาบาน"  หรือ "3 มังกร"  ซึ่งหง จินเป่า ถูกเรียกว่า "พี่ใหญ่" (Big Brother) เนื่องจากมีอายุมากที่สุด  และได้แสดงภาพยนตร์ที่ประสบความสำเร็จร่วมกันอีกหลายเรื่อง อาทิ ในปี 1983  เรื่อง Project A (เอไกหว่า ) ในปี ค.ศ. 1984 เรื่อง Wheels On Meals  (ขาตั้งสู้),  Heart of The Dragon (2 พี่น้องตระกูลบิ๊ก)
หงจิน เป่า เขารับทั้งงานแสดง กำกับและอำนวยการสร้างภาพยนตร์ ผลงานอำนวยการสร้างที่โด่งดังเป็นประวัติศาสตร์ให้กับวงการหนังฮ่องกงของเขา คือ ผีกัดอย่ากัดตอบ (Mr. Vampire ,1985) ที่ประสบความสำเร็จอย่างท่วมท้น และเกิดกระแสผีดิบจีนกระโดดโลดเต้นไปทั่วเอเชีย ผลงานโด่ดเด่นเรื่องอื่น เช่น ดิบ (ปฏิบัติการสายฟ้าแลบ - Eastern Condors ,1987)
ในปี ค.ศ. 1988 เขากับเฉินหลงได้ร่วมงานกันอีกในเรื่อง Dragon Forever  (มังกรหนวดทอง)   อย่างไรก็ตามหลังงานร่วมแสดงกันแล้ว มีข่าวในทำนองที่ว่า หง จินเป่า และ เฉินหลงเริ่มแตกคอกัน บางกระแสกล่าวว่า หง จินเป่าแอบอิจฉาเฉินหลงที่ประสบความสำเร็จสูงสุดกว่าเขาจากเรื่อง วิ่งสู้ฟัด ในปี ค.ศ. 1985 แต่เฉินหลงสัมภาษณ์ว่า ตัวเองมีส่วนทำให้ 3 พี่น้องร่วมสาบานผิดใจกัน แม้มีกระแสข่าวทางลบ หง จินเป่าก็ไม่สะทกสะท้านแต่อย่างใด
ยุคกลางของทศวรรษที่ 90 ความกระทบกระทั่งกันระหว่างเฉินหลงและหง จินเป่าค่อย ๆ ซาลง หง จินเป่ารับ งานกำกับคิวแอ๊คชั่นให้เฉินหลง ในเรื่อง Thunderbolt  (เร็วฟ้าผ่า) ในปี ค.ศ. 1995 และ Mr. Nice Guy  (ใหญ่ทับใหญ่) ในปี ค.ศ. 1997
นอกจากนี้ หง จินเป่ายังมีผลงานกำกับภาพยนตร์เรื่อง หวงเฟยหง พิชิตตะวันตก เป็นภาคสุดท้ายของภาพยนตร์จีนชุดหวง เฟยหง ที่นำแสดงโดย หลี่ เหลียนเจี๋ย หรือ เจ็ทลี ในปี ค.ศ. 1997 ต่อจากฉีเคอะ  ซึ่งก็สามารถทำรายได้อย่างสูงในฮ่องกง ต่อมาในปี ค.ศ. 1998 หง จินเป่าย้ายไปสหรัฐอเมริกาและรับแสดงซีรีส์ชุด Law of Honour โดยมีชื่อภาษาอังกฤษว่า ซัมโม หง (Summo Hung) แต่ทว่าผลตอบรับกลับมาออกมาไม่ดีนัก จึงย้ายกลับมาฮ่องกง
ผลงานในระยะหลังของหง จินเป่า มักเป็นผู้กำกับฉากแอ๊คชั่นหรือผู้กำกับคิวบู๊ และอาจรับเป็นนักแสดงสมทบบ้างในบางเรื่อง ซึ่งผลงานในระยะหลังๆ ได้แก่ การเป็นผู้ออกแบบคิวบู๊ในเรื่อง ยิปมัน เจ้ากังฟูสู้ยิบตา ในปี ค.ศ. 2008, ออกแบบคิวบู๊และร่วมแสดงใน ยิปมัน 2 อาจารย์บรู๊ซ ลี ในปี ค.ศ. 2010 ร่วมแสดงบทสมทบใน 8 ดาบทรมาน 6 ดาบสังหาร และรับบทเป็น เฉินหว่านซุน อาจารย์ของยิปมัน ในเรื่อง The Legend is Born – Ip Man ซึ่งร่วมแสดงกับหยวนเปียว ในปีเดียวกัน ผลงานเรื่องล่าสุดของเขา ก็คือ เดอะบอดี้การ์ด แตะไม่ได้ ตายไม่เป็น (The Bodyguard , My Beloved Bodyguard ,2016) ผลงานอำนวยการสร้างของหลิว เต๋อหัว โดยหง จินเป่า รับบทพระเอกและกำกับการแสดง
แคว้นซาการ์ปัจจา
แคว้นซาการ์ปัจจา (Закарпа́тська о́бласть) เป็นหน่วยการปกครองระดับแคว้นทางตะวันตกของประเทศยูเครน มีขอบเขตเดียวกันกับภูมิภาคทางประวัติศาสตร์คาร์เพเทียนรูทีเนีย และมีศูนย์กลางการบริหารอยู่ที่อุฌฮอรอด แคว้นได้รับการจัดตั้งขึ้นในวันที่ 22 มกราคม ค.ศ. 1946 หลังจากที่เชโกสโลวาเกียมอบดินแดนซับคาร์เพเทียนรูทีเนีย (Podkarpatská Rus) ให้แก่สาธารณรัฐสังคมนิยมโซเวียตยูเครน ภายใต้สนธิสัญญาระหว่างเชโกสโลวาเกียกับสหภาพโซเวียต
แคว้นซาการ์ปัจจายังเป็นที่ตั้งของเทือกเขาคาร์เพเทียนของยูเครนตะวันตก แคว้นนี้ยังเป็นหน่วยการปกครองเดียวของยูเครนที่มีพรมแดนติดถึง 4 ประเทศ คือ โปแลนด์ สโลวาเกีย ฮังการี และโรมาเนีย รายได้ส่วนใหญ่ของแคว้นซาการ์ปัจจามาจากการท่องเที่ยว
เทศบาลตำบลพังโคน
เทศบาลตำบลพังโคน เป็นองค์กรปกครองส่วนท้องถิ่นแห่งหนึ่งในอำเภอพังโคน จังหวัดสกลนคร โดยการยกฐานะมาจากสุขาภิบาลพังโคน เมื่อปี พ.ศ. 2542 เป็นพื้นที่เศรษฐกิจอับดับ 3 ของจังหวัดรองจากเทศบาลนครสกลนคร และเทศบาลตำบลสว่างแดนดิน
ประวัติ
เทศบาลตำบลพังโคน ได้จัดตั้งเมื่อวันที่ 24 เมษายน พ.ศ. 2505 เป็น สุขาภิบาลพังโคน อำเภอพรรณานิคม โดยแบ่งพื้นที่ออกมาจากตำบลม่วงไข่บางส่วน จนกระทั่งได้จัดตั้งเป็นกิ่งอำเภอพังโคน และเมื่อ พ.ศ. 2542 ได้รับเปลี่ยนแปลงสภาพเป็น เทศบาลตำบลพังโคน
เปรื่อง ชื่นประโยชน์
เปรื่อง ชื่นประโยชน์ หรือชื่อในวงการนักแต่งเพลง '''ป. ชื่นประโยชน์''' (1 มีนาคม พ.ศ. 2465 - 6 สิงหาคม พ.ศ. 2544) เป็นนักดนตรี และนักแต่งเพลง ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ประพันธ์เพลง) ประจำปี พ.ศ. 2538
ประวัติ
เปรื่อง ชื่นประโยชน์ เกิดที่กรุงเทพมหานคร เป็นบุตรของนายแปลก และนางพิณ ชื่นประโยชน์ ศึกษาที่โรงเรียนช่างก่อสร้างอุเทนถวาย แต่ไม่ชอบ จึงลาออกมาเป็นนักเรียนดุริยางค์ที่กองดุริยางค์ทหารบก มีผลงานแต่งเพลง เพลงแรกตั้งแต่อายุเพียง 18 ปี ชื่อเพลง "เพื่อนรักเก่า" ขับร้องโดย เฉลา ประสบศาสตร์ เรียบเรียงเสียงประสานโดย ครูนารถ ถาวรบุตร
ครูเปรื่องเป็นเพื่อนสนิทในกลุ่มเดียวกับมงคล อมาตยกุล และเชาว์ แคล่วคล่อง เป็นนักดนตรีบรรเลงตามโรงละคร และโรงภาพยนตร์ และตระเวนออกแสดงไปกับคณะจันทโรภาส ของพรานบูรพ์ และย้ายมาเป็นนักแต่งเพลงประจำวงดนตรีดุริยะโยธิน ในปี พ.ศ. 2494
ผลงานแต่งเพลงของครูเปรื่องเริ่มเป็นที่ยอมรับ โดยมีผลงานแต่งเพลงละครร่วมกับครูเพลงท่านอื่น เช่น มงคล อมาตยกุล, ชาลี อินทรวิจิตร, ส. อาสนจินดา, เสน่ห์ โกมารชุน, สุวัฒน์ วรดิลก เป็นต้น
ในปี พ.ศ. 2501 ครูเปรื่องก่อตั้งวงดนตรี "ป. ชื่นประโยชน์" ขึ้นรับงานทั่วไป เปิดโรงเรียนสอนดนตรีที่สี่แยกบางขุนพรหม และแต่งตำราวิชาดนตรีออกเผยแพร่ และยังได้เป็นหัวหน้าวงดนตรีพินทุสร ของ องค์การ ร.ส.พ.
เพลงที่มีชื่อเสียงของครูเปรื่อง ได้แก่เพลง "มารหัวใจ" ขับร้องโดย วริษา เศวตรักษ์ "พ่อพระในดวงใจ" ขับร้องโดย เพ็ญศรี พุ่มชูศรี "มนต์รักเรียกหา" ขับร้องโดย สุเทพ วงศ์กำแหง "คอย" และ "สักวันหนึ่ง" ขับร้องโดย นริศ อารีย์ "จ้าวหัวใจ" ขับร้องโดย นิรมล อิศรางกูร ณ อยุธยา
ครูเปรื่องได้รับรางวัลแผ่นเสียงทองคำพระราชทาน 2 ครั้ง ในปี พ.ศ. 2507 จากเพลง "มารหัวใจ" และ พ.ศ. 2509 จากเพลง "ไม่มีวัน" ทั้งสองเพลงขับร้องโดยสวลี ผกาพันธุ์ โดยเฉพาะเพลงไม่มีวัน ได้รับรางวัลทั้งในสาขาทำนอง คำร้อง และเรียบเรียงเสียงประสานยอดเยี่ยม
เทศบาลตำบลกลางเวียง
กลางเวียง เป็นเทศบาลตำบลที่ตั้งอยู่ในอำเภอเวียงสา จังหวัดน่าน มีพื้นที่ครอบคลุม 2 ตำบล คือ ตำบลกลางเวียง (ยกเว้นหมู่ 3 และหมู่ 4) และตำบลปงสนุกทั้งตำบล
เขตการปกครอง
เทศบาลตำบลกลางมีพื้นที่ 113.63 ตารางกิโลเมตร หรือ 71,018.75 ไร่ ประกอบด้วย 2 ตำบล คือ
ประชากร
จำนวนประชาชนในเขตเทศบาลตำบลกลางเวียง ณ เดือนธันวาคม พ.ศ. 2553 มีจำนวน 9,505 คน แยกเป็นชาย 4,361 คน หญิง 4,874 คน ความหนาแน่นของประชากร 84 คนต่อตารางกิโลเมตร จำนวนบ้าน 3,289 หลังคาเรือน
การคมนาคม
มีทางหลวงแผ่นดินสายหลัก 2 เส้นทางคือ
การศึกษา
สถานศึกษาในเขตเทศบาลตำบลกลางเวียง มีดังนี้
ลัทธิตงปา
ลัทธิตงปา (น่าซี: ²dto¹mba; "ผู้มีปัญญา", ; "ลัทธิปาแห่งตะวันออก") เป็นลัทธิและเป็นคำเรียกปุโรหิตตามคติความเชื่อของชาวน่าซี ชาติพันธุ์ที่ตั้งถิ่นฐานทางตะวันตกเฉียงใต้ของประเทศจีน โดยลัทธิตงปามีลักษณะอย่างเดียวกับศาสนาเพินของชาวทิเบต ถือเป็นอัตลักษณ์ด้านวัฒนธรรมและวรรณกรรมของชาวน่าซี
เทศบาลตำบลกลางเวียง
การสาธารณสุข
มีโรงพยาบาลชุมชน 1 แห่ง คือ โรงพยาบาลเวียงสา ขนาด 60 เตียง
ลัทธิตงปา
ประวัติ
ลัทธิตงปามีรากฐานมาจากศาสนาเพินของชาวทิเบต นักประวัติศาสตร์สันนิษฐานว่าถือกำเนิดโดยตงปา ชีโล (Dongba Shilo) หมอผีจากทิเบตตะวันออกเมื่อ 900 ปีก่อน ตามตำนานของชาวน่าซีระบุว่าหมอผีผู้นี้เป็นผู้สร้างจิตรกรรมฝาผนังในเมืองลี่เจียง บ้างก็ว่าที่ได้รับอิทธิพลจากศาสนาเพินเพราะมีลามะของศาสนาเพินเข้าไปในชุมชนน่าซีและประกอบพิธีไล่ผีเพื่ออามิส แต่ก็ยังเป็นที่กังขาเพราะศาสนาเพินนั้นถูกอิทธิพลของศาสนาพุทธแบบทิเบตครอบงำไปแล้ว ปัจจุบันจึงเป็นการยากที่จะหาพิธีกรรมหรือความเชื่ออันบริสุทธิ์ดั้งเดิมมาเปรียบเทียบกัน
ปุโรหิต
ปุโรหิตในลัทธิตงปาจะมีลักษณะเดียวกับลามะของศาสนาเพิน มีบทบาทสำคัญเชิงวัฒนธรรมของชาวน่าซี และคอยสั่งสอนให้มนุษย์อยู่ร่วมกับธรรมชาติ เครื่องนุ่งห่มของปุโรหิตนี้ได้รับอิทธิพลจากทิเบต รูปภาพของเทพเจ้าในลัทธิบอนจะปรากฏบนหมวกของปุโรหิต เมื่อมีพิธีกรรมทางศาสนาจะประดับธงมนต์แบบพุทธทิเบตและลัทธิเต๋า
ธรณีแอ่นตัว
ธรณีแอ่นตัว (geosyncline) หมายถึง ภูมิภาคของโลกส่วนที่แอ่นตัวลงลึกจนเกิดเป็นที่รองรับน้ำ และสะสมสิ่งทับถมจำนวนมากจากผิวโลกได้ การสะสมในบริเวณนี้ดำเนินไปตามช่วงเวลาทางธรณีที่ยาวนานมาก พร้อม ๆ กับพื้นดินที่รองรับสิ่งทับถมทรุดต่ำลงทีละน้อย ๆ ด้วย จึงทำให้ชั้นหินที่สะสมในบริเวณนี้หนามาก นอกจากนี้ยังมักจะมีหินภูเขาไฟสะสมปะปนด้วยเสมอ หินชั้นในธรณีแอ่นตัวหลายแห่งต่อมาได้โค้งตัวเกิดเป็นภูเขาในลักษณะที่มีลอนหลายขนาดอยู่ในธรณีโค้งตัว (geanticline) ซึ่งเป็นโค้งใหญ่ ภูเขาที่เกิดในลักษณะนี้ เช่น เทือกเขาแอปปาเลเชียน (Appalachian Mountain) ซึ่งอยู่ด้านตะวันออกของอเมริกาเหนือ
เทรซี แม็คเกรดี
เทรซี ลามาร์ แม็คเกรดี จูเนียร์ (Tracy Lamar McGrady, Jr.) เกิด 24 พฤษภาคม พ.ศ. 2522 ในเมืองบาร์โลว์ รัฐฟลอริดา ชื่อเล่น ที-แมค (T-Mac) เป็นนักบาสเกตบอลตัวจริง เล่นตำแหน่งชู้ตติ้งการ์ดให้ทีมฮิวส์ตัน รอกเก็ตส์ในลีกเอ็นบีเอ แต่เขายังสามารถเล่นตำแหน่งสมอลฟอร์เวิร์ดได้ด้วย
อาชีพการเล่นช่วงแรก
แม็คเกรดี (6 ฟุต 8 นิ้ว 223 ปอนด์) เล่นตำแหน่งชู้ตติ้งการ์ดหรือสมอลฟอร์เวิร์ด เป็นหนึ่งในผู้เล่นคนแรก ๆ ที่เข้าสู่เอ็นบีเอจากไฮสกูลโดยตรงโดยไม่เข้าระดับมหาวิทยาลัย เขาจบจากไฮสกูลที่ชื่อ Mt. Zion Christian Academy โดยเล่นได้ผลงานดีใน ABCD Camp ของอะดีดาส ซึ่งเป็นค่ายกีฬาสำหรับนักกีฬาไฮสกูลที่เก่งที่สุดของประเทศ เขาได้รับการคัดเลือกตัวเป็นอันดับที่ 9 ในการดราฟรอบแรกของปี พ.ศ. 2540 (ค.ศ. 1997) โดยทีมโทรอนโต แรปเตอรส์ เจอร์รี ครอส (Jerry Krause) ผู้จัดการทีมชิคาโก บุลส์พยายามเทรดสกอตตี พิพเพน (Scottie Pippen) ไปยังแวนคูเวอร์ กริซลีส์ แลกกับอันดับการดราฟที่ 4 เพื่อจะเลือกแม็คเกรดี แต่ก็ไม่สำเร็จ เนื่องจากไมเคิล จอร์แดนขู่ว่าจะเลิกเล่นหากมีการเทรดนี้เกิดขึ้น
แม็คเกรดีทำผลงานได้ดีขึ้นต่อเนื่องทุกปีที่เล่นให้กับแรปเตอรส์ แต่ไม่ดังเท่าเพื่อนร่วมทีมและลูกพี่ลูกน้อง วินซ์ คาร์เตอร์ (Vince Cartor) ซึ่งมีชื่อเสียงในการดังก์ เขายังเป็นผู้ช่วยคาร์เตอร์ในการแข่งเอ็นบีเอ สแลมดังก์ ปี พ.ศ. 2543 ซึ่งเขาก็แข่งในรายการนี้ด้วย คาร์เตอร์รับผิดชอบเป็นตัวทำคะแนนในทีมในขณะที่แม็คเกรดีรับหน้าที่ในการตั้งรับและขัดขวางการทำแต้มของฝ่ายตรงข้าม ทั้งคู่ช่วยให้แรปเตอรส์เข้าสู่รอบเพลย์ออฟเป็นครั้งแรกในปี พ.ศ. 2543 แต่ก็ตกรอบแรกโดยแพ้ให้กับทีมนิวยอร์ก นิกส์ในการแข่ง 4 เกม
การเริ่มต้นใหม่
ชีวิตการเล่นของแม็คเกรดีก้าวหน้ามากขึ้นเมื่อเขาบังคับให้ทีมเทรดเขาไปยังออร์แลนโด แมจิกแลกกับสิทธิ์การดราฟรอบแรกในปี พ.ศ. 2543 เขาได้รางวัลผู้เล่นพัฒนาการดีที่สุด (NBA Most Improved Player Award) และได้เลือกเป็นผู้เล่นตัวจริงในเกมออลสตาร์ ในฤดูกาล 2000-01 (พ.ศ. 2543-44) ออร์แลนโดคาดหวังว่า เขาและแกรนท์ ฮิลล์ (Grant Hill) จะเป็นกำลังสำคัญให้ทีม แต่เพราะการบาดเจ็บอย่างต่อเนื่องของฮิลล์ แม็คเกรดีกลายเป็นผู้เล่นสำคัญสุดของแมจิก ในฤดูกาล 2002-03 (พ.ศ. 2545-46) แม็คเกรดีได้ตำแหน่งผู้ทำคะแนนสูงสุดในเอ็นบีเอ โดยทำได้เฉลี่ย 32.1 คะแนนต่อเกม ฤดูกาล 2003-04 (พ.ศ. 2546-47) เขาก็ได้ตำแหน่งทำคะแนนสูงสุดอีกครั้งที่ 28 คะแนนต่อเกม และทำสถิติสูงสุดของฤดูกาลเมื่อชู้ตได้ 62 คะแนนในการแข่งกับวอชิงตัน วิซารดส์เมื่อ 10 มีนาคม พ.ศ. 2547 และเป็นคนที่สี่ในรอบ 12 ปีที่ทำได้เกิน 60 แต้ม
แต่โชคก็ไม่เข้าข้างหลังจากสิ้นสุดฤดูกาล ออร์แลนโดชนะเพียง 21 เกมและได้อันดับสุดท้ายของลีก มีการกล่าวหาว่าเขาไม่ได้เล่นอย่างเต็มที่ตลอดเกม (ซึ่งเขาก็ยอมรับในเวลาต่อมา) ความสัมพันธ์ระหว่างแม็คเกรดีกับผู้จัดการทั่วไป จอห์น ไวส์บรอด (John Weisbrod) แย่ลง และไวส์บรอดตัดสินใจเทรดแม็คเกรดีแทนที่จะเก็บเขาไว้ เสี่ยงกับการที่ไม่สามารถเซ็นสัญญาต่อ และสูญเสียแม็คเกรดีโดยไม่ได้รับอะไรตอบแทนกลับมา
ฮิวส์ตัน รอกเก็ตส์
เมื่อ 29 มิถุนายน พ.ศ. 2547 แม็คเกรดี, ฮวน ฮาวาร์ด (Juwan Howard), ไทรอน ลู (Tyronn Lue) และ รีส เกเนส (Reece Gaines) ถูกเทรดไปยังฮิวส์ตัน รอกเก็ตส์ในการเทรดผู้เล่น 7 คนและได้ สตีฟ แฟรนซิส (Steve Francis) , คัททิโน โมบลี (Cuttino Mobley) กับ เควิน เคโต (Kelvin Cato) มายังแมจิก ในฤดูกาลแรกกับฮิวส์ตัน แม็คเกรดีร่วมกับเหยา หมิง (Yao Ming) เซ็นเตอร์ 7 ฟุต 6 นิ้วจากประเทศจีน ช่วยให้ทีมจบฤดูกาลที่อันดับห้าในสายตะวันตก ตอนเริ่มฤดูกาลทีมทำผลงานไม่ดีเมื่อแม็คเกรดูไม่เหมาะกับแผนการบุกของโค้ช เจฟ แวน กันดี (Jeff Van Gundy) แต่แม็คเกรดีก็ทำให้นักวิจารณ์ประทับใจโดยการปรับตัวให้เข้ากับทีมใหม่และเป็นผู้เล่นที่สมบูรณ์แบบ เมื่อ 9 ธันวาคม พ.ศ. 2547 เขาทำ 13 คะแนนในช่วง 35 วินาทีสุดท้ายในการแข่งกับซานแอนโตนิโอ สเปอรส์ เป็นผลงานช่วงสำคัญในเกมที่ดีที่สุดครั้งหนึ่งในประวัติศาสตร์เอ็นบีเอ ฮิวส์ตันชนะไป 81 ต่อ 80
ถึงแม้ว่าแม็คเกรดีจะเล่นในรอบแรกของเพลย์ออฟดีกว่าคู่แข่ง เดิร์ก โนวิตส์กี (Dirk Nowitzki) ฮิวส์ตันตกรอบในเกมสุดท้ายของรอบแรกโดยแพ้ถึง 40 คะแนน
ฤดูกาล 2005-06 (พ.ศ. 2548-49) แม็คเกรดี พลาดลงเล่นในแปดเกมแรกจากปัญหาเจ็บหลัง อาการบาดเจ็บหลังก็เกิดขึ้นอีกครั้งเมื่อ 8 มกราคม ค.ศ. 2006 จนต้องออกจากเกมในช่วงพักครึ่ง นอนบนเปลส่งโรงพยาบาล หยุดเล่นไปอีก 5 เกม เจ็บหลังยังเป็นปัญหากับแม็คเกรดี รอกเก็ตส์ทำผลงานไม่ดีช่วงที่แม็คเกรดีบาดเจ็บ โดยชนะ 2 แพ้ 15 ในเกมที่เขาไม่ลงเล่น และ ชนะ 2 แพ้ 16 ในเกมที่แม็คเกรดีเล่นไม่จบเกม
ฤดูกาล 2006-07 แม็คเกรดีเริ่มต้นโดยพัก 7 เกมด้วยปัญหาเจ็บหลัง เขาเชื่อว่าเขาไม่สามารถเล่นได้ดีเท่าเมื่อก่อน และยกให้ เหยา หมิง ซึ่งมีผลงานที่โดดเด่นในฤดูกาลนั้น เป็นตัวทำคะแนนหลักของทีม แต่ช่วงที่เหยาบาดเจ็บที่ขา แม็คเกรดี ก็กลับมายกระดับการเล่นโดยรวม พาทีมให้ขึ้นสู่อันดับที่ 5 ของลีก แต่ในเพลย์ออฟ รอกเก็ตส์ยังคงตกรอบแรกโดยพ่ายให้กับทีม ยูทาห์ แจ๊ส สี่เกมต่อสาม
ข้อมูลผู้เล่น
ที่อายุ ปี แม็คเกรดีได้ตำแหน่งทำคะแนนสูงสุดสองครั้ง (ในปี พ.ศ. 2546 และ 2547) และยังติดในทีมออล-เอ็นบีเอทีมแรก สองครั้ง และออล-เอ็นบีเอทีมสอง สามครั้ง และยังถูกมองว่าเป็นผู้เล่นจากระดับไฮสกูลไปโปร ที่ประสบความสำเร็จสูงสุดคนหนึ่ง ตามหลังผู้เล่นอย่าง เควิน การ์เน็ต (Kevin Garnett), โคบี ไบรอันต์ (Kobe Bryant) และ เจอร์เมน โอนีล (Jermaine O'Neal) แต่จุดที่ติของแม็คเกรดีคือทีมของเขาไม่เคยผ่านเข้ารอบสองของเพลย์ออฟได้เลยตลอดชีวิตการเล่นในเอ็นบีเอ
ชีวิตส่วนตัว
เขาและแฟน แคลเรนดา แฮร์ริส (Clarenda Harris) มีลูกสาวหนึ่งคนชื่อ เลย์ลา แคลรีส (Layla Clarice) และลูกชายชื่อ แลย์เมน ลามาร์ (Laymen Lamar) ถึงแม้ว่าเขาจะแยกกับทีมออร์แลนโดแมจิก เขายังคงมีบ้านอยู่ที่เมืองออร์แลนโด
วิทยาลัยชุมชนบุรีรัมย์
วิทยาลัยชุมชนบุรีรัมย์ เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ จัดตั้งขึ้นเมื่อวันที่ 17 เมษายน พ.ศ. 2545 เป็น 1 ใน 10 วิทยาลัยแรกตั้งของกระทรวงศึกษาธิการ ปัจจุบันตั้งอยู่ที่ ตำบลบัวทอง อำเภอเมืองบุรีรัมย์ จังหวัดบุรีรัมย์ ปัจจุบันเปิดทำการสอนหลักสูตรอนุปริญญา และหลักสูตรพัฒนาทักษะและเสริมสร้างประสบการณ์ด้านอาชีพ และคุณภาพชีวิต
เพลง มาร์ชวิทยาลัยชุมชนบุรีรัมย์
บัวทองสัญลักษณ์งามเด่น ร่มเย็นมะค่าแต้ได้อาศัย เขียวอ่อน-ขาว พราวสกาวงามวิไล สานดวงใจเราน้องพี่ด้วยศรัทธา
ปณิธานวิทยาลัยชุมชน สร้างคน สร้างสรรคการศึกษา บริการวิชาการเพื่อพัฒนา สร้างคุณค่าภูมิปัญญาท้องถิ่นไทย